Motor rubriek – Porsche 911 Turbo | Die Vryburger
Dit is sekerlik die droom van enige Porsche liefhebber om 'n 911 Turbo te besit. Dit staan ook bekend as die 930 en het sy buiging 40 jaar gelede gemaak. Die eerste "Turbo" kenteken is toe op die Porsche 911 geplaas en sedertdien is dit 'n bekende gesig. 'n Gesogte kleur wat uiters skaars is, is 'n wit 930. Die montering van die turbo het tot gevolg gehad dat die brandstofverbruik verhoog het maar daar is nie oor gekla nie want gepaardgaande daarmee, was die bykomende krag.
Wanneer 'n 1974 911 langs vandag se 911 geparkeer word is daar 'n duidelike grootte verskil maar die bakwerk het die sagte vloeiende lyne behou. Die 1974 911 het die bekende15 duim, swart Fuchs wiele met die gepoleerde buite dele gebruik. Voor was 185/70 bande gebruik en agter 215/60 bande.
Die turbo aangejaagde, lugverkoelde, plat/ses silinder enjin was instaat om die motor van 0 tot 100 km/u in 5,5 sekondes te laat versnel en die topsnelheid was 'n handige 249 km/u. Alhoewel die dubbel klep turbo aangejaagde enjin se brandstofverbruik nie te suinig was nie, 10l/100km, was die krag voorsiening van 'n hoë standaard nl.191 kW @5500 o.p.m. 343 Nm wringkrag was beskikbaar teen 4000 – 5000o.p.m.
Die ratkas wat gebruik was, was 'n vierspoed weergawe wat die agterwiele aangedryf het. Staal is gebruik vir die bakwerk en het 1140kg. geweeg.
Wanneer die 1974 Porsche 911 turbo en die heel nuutste model langs mekaar geparkeer is en beide word aangeskakel, is die bekende Porsche – klank aan die orde van die dag en is die moontlikheid nie uitgesluit dat u armhare gaan regop staan en u 'n ongekende sensasie gaan beleef nie.
U mag droom oor 'n 930/911 Turbo!
5 thoughts on "Motor rubriek – Porsche 911 Turbo"
Vaandrig July 18, 2013 at 4:58 pm
Kyk, daar is darem niks wat by klas, smaak en kwaliteit kan kers vashou nie. Dankie vir hierdie weergawe.
Jopie July 18, 2013 at 6:27 pm
Ek het ook gedroom van 'n Porsche tot ek saam met iemand gaan ry het in 'n ouerige lugverkoelde 911 wat teen groot koste opgebou is. Die vent het homself diep in die skuld gedompel om die kar te koop. Dit was raserig, stamperig en nogal vinnig (maar ook nou nie só vinnig nie). Die ergste was die reuk van petrol binne in die kar – so erg dat ons met die vensters oop moes ry. Skynbaar was dit normaal en deel van die Porsche ervaring. Die rit het my tot in der ewigheid afgesit van die hele 911 idee.
Dinge het nie juis verbeter nie, die nuwe waterverkoelde karre is 'n goeie voorbeeld van voortreflike Duitse ingenieurswese wat net hou tot die waarborg verval. G'n ware Porsche entoesias ry in elk geval so lank met een kar nie. As jy nie elke derde jaar 'n nuwe een het nie is jy sommer 'n armlastige. Vir die wat dink ek is bitterbek, gaan soek gerus op die internet vir "porsche engine failure."
Vaandrig July 18, 2013 at 7:42 pm
"If you go online and check the different Porsche Forums (including mine, PedrosBoard.com) you'd think that these failures are a dime-a-dozen.The truth is that a very small percentage of engines fail, but when someone has an engine failure the first place they go is on the Internet and post about their "self-destructing" engine."
"Some Internet figures have these failure rates as high as 20-25% of all engines,
but from what I've seen in my own experience and also in discussions with many other
independent Porsche techs who specialize in engine rebuilds, I'm a firm believer that
the catastrophic engine failure rate in the aforementioned engines is only 1 – 2%."
"So, should you worry about it?
I say no. Enjoy your car. Very few have catastrophic failures."
Johann Botha July 18, 2013 at 7:55 pm
Ek het nog nie gehoor van 'n werkverrigting motor met 'n sagte veringstelsel nie.
Moet 'n mens nou Porsche se produkte en prestasies oor dekades afmaak oor 'n moontlike ontwerpfout wat blykbaar in elk geval nie so algemeen is as wat voorgegee word nie. Hoeveel motorvervaardigers het nie al ontwerpfoute gemaak nie, mense is nie onfeilbaar nie
Ek merk op die webblad waarna Vaandrig hierbo verwys, dat die skrywer van die betrokke artikel sê dat sy eie Porsche al 200 000+ myl (300 000+ km) gedoen het. Blykbaar 'n motor wat op die baan gebruik word.